જોકે, પ્રથમ મેચમાં આક્રમક સદી ફટકારનારા શિમરોન હેતમાયરે વિશાખાપટ્ટનમમાં પણ તોફાની બેટિંગ કરી હતી. તેણે વિકેટકીપર બેટ્સમેન શાઈ હોપ સાથે મળીને ભારતીય બોલર્સની ધોલાઈ કરીને રન ગતિ ઝડપી બનાવી દીધી હતી. હેતમાયર અને હોપની જોડીએ ચોથી વિકેટ માટે 143 રનની મહત્વની ભાગીદારી નોંધાવી હતી. કમનસીબે હેતમાયર આ મેચમાં છ રન પોતાની સદી ચૂકી ગયો હતો. તે 64 બોલમાં સાત સિક્સર અને ચાર બાઉન્ડ્રીની મદદથી 94 રન નોંધાવીને આઉટ થયો હતો. પરંતુ હોપ પોતાની સદી પૂરી કરવામાં સફળ રહ્યો હતો. જોકે, તે પોતાની ટીમને વિજય અપાવવામાં નિષ્ફળ રહ્યો હતો. ભારત માટે કુલદીપ યાદવે સૌથી વધુ ત્રણ વિકેટ ઝડપી હતી.